Deg taggara n uḥric-agi, nezmar ad d-nini dakken tuget n tenfalyin neɣ n yinnan i yessaqdec umaru Mḥend ɛesker deg ungal-is Times d waman, dayen d-yewwi seg tmetti taqbaylit timawit, neɣ d ayla n tmetti, ma nuɣal ɣer umyeḍres nezmer ad nessers tinfaliyin-agi deg yinnaw n tebdert, acku seg tmetti i tent-id-yewwi, llan-t daɣ tenfaliyin yessaqdec xas yewwi-tent-id seg tmetti meɛna kecmen-t deg yinnaw n uwehhi, imi yesseqdec-itent akken ad d-iwehhi ɣer kra n temsal.